**אלכסנדר "סשה" זברב** (בגרמנית: **Alexander Zverev**; נולד ב-20 באפריל 1997) הוא טניסאי גרמני. אלוף אולימפי בטורניר הטניס באולימפיאדת טוקיו 2020

זכה באליפות סבב המאסטרס העולמי 2018. נכון לינואר 2024 מדורג במקום השישי, ובשיאו דורג במקום השני בעולם בסבב ה-ATP. נכון ל-2024, זכה ב-21 תארים אישיים.

חיים אישיים
-----------

זברב נולד בהמבורג שבגרמניה, הוא בנם של טניסאיי העבר הרוסים אלכסנדר זברב ואירנה זברבה, ואחיו הצעיר של הטניסאי מישה זברב.

באוקטובר 2020 זברב הואשם על ידי בת זוגו לשעבר אולגה שאריפובה, באלימות פיזית והתעללות רגשית, שלטענתה חוותה ממנו בשנת 2019 בה היו בזוגיות. בתגובה זברב הכחיש את האשמות נגדו. באוקטובר 2021 ארגון הטניס העולמי של הגברים ATP הודיע כי הוא פותח בחקירה על האשמות אלו. בינואר 2023 בתום החקירה, ה-ATP הודיע כי החקירה לא הצליחה לקבוע אם זברב ביצע את העבירות המיוחסות לו בשל חוסר בראיות מספקות ולכן לא ינקוט צעדים כנגד השחקן.

קריירה
------

### תחילת הקריירה

זברב היה מדורג ראשון בגילאי הנוער, הוא סיים שני באליפות צרפת הפתוחה 2013 לנוער, הגיע באותה שנה לחצי גמר אליפות ארצות הברית הפתוחה בטניס לנוער, וב-2014 זכה באליפות אוסטרליה הפתוחה לנוער.

### קריירה מקצועית

כמקצוען, זכה לראשונה בטורניר מסבב הצ'לנג'רס, כשניצח ביולי 2014, בטורניר ספרקאסן בבראונשווייג שבגרמניה. בהמשך אותו חודש, הגיע עד לחצי הגמר באליפות גרמניה הפתוחה בטניס. במאי 2015, זכה בתואר השני שלו בסבב הצ'לנג'רס, כשניצח בטורניר היילברון בגרמניה. בעקבות הניצחון, נכנס לראשונה לרשימת 100 הגברים המדורגים ראשונים בסבב ה-ATP. ביוני 2015 נכנס לראשונה להגרלה הראשית בטורניר גראנד סלאם, והפסיד בסיבוב השני באליפות וימבלדון 2015.

ב-2016 דורג לראשונה בין ה-25 הראשונים בעולם. הוא סיים שני בטורניר ניס, לאחר הפסד בגמר לדומיניק תים, סיים שני בטורניר האלה, לאחר ניצחון בחצי הגמר על רוג'ר פדרר והפסד בגמר לפלוריאן מאייר. בספטמבר 2016, זכה בטורניר סנקט פטרבורג, לאחר שגבר בגמר על המדורג שלישי בעולם סטאן ואוורינקה.

זברב חבר בנבחרת גביע דייוויס של גרמניה, השתתף לראשונה במשחקי הנבחרת במרץ 2016, והפסיד פעמיים במפגש מול נבחרת צ'כיה. ב-2018, סייע לנבחרת להעפיל לשלב רבע הגמר. הוא ייצג את גרמניה בגביע הופמן מ-2017. בטורנירים ב-2018 וב-2019 שיתף פעולה עם אנג'ליק קרבר, והשניים הפסידו פעמיים רצופות בגמר לנבחרת שווייץ (פדרר ובלינדה בנצ'יץ').

במאי 2017, זכה בטורניר מינכן מסבב המאסטרס 500. בהמשך החודש זכה בתואר המאסטרס 1000 הראשון שלו, אחרי ניצחון בגמר טורניר רומא על המדורג שני בעולם נובאק ג'וקוביץ'. בעקבות הזכייה העפיל למקום העשירי בעולם. באוגוסט 2017, זכה בטורניר וושינגטון, בהמשך החודש זכה בטורניר המאסטרס 1000 השני שלו אליפות קנדה הפתוחה במונטריאול, והתואר השישי שלו, עם ניצחון על רוג'ר פדרר בגמר 6–3, 6–4. בעקבות הישגיו טיפס למקום השלישי בעולם.

במאי 2018, הגן על תוארו וזכה שוב בטורניר מינכן, לאחר ניצחון בגמר על נובאק ג'וקוביץ' מסרביה (1 בעולם), ובחצי הגמר על רוג'ר פדרר משווייץ (3 בעולם). באותו החודש זכה גם בטורניר מדריד מסבב המאסטרס 1000. באוגוסט, זכה בפעם השנייה בטורניר וושינגטון. באליפות צרפת הפתוחה 2018 הודח ברבע הגמר על ידי דומיניק תים.

בגמר ה-ATP זכה במקום הראשון, לאחר שניצח את המדורג שלישי בעולם רוג'ר פדרר בחצי הגמר, וגבר בגמר על המדורג ראשון נובאק ג'וקוביץ'.

ב-2019, הודח פעם נוספת ברבע גמר אליפות צרפת הפתוחה, כשהפסיד לנובאק ג'וקוביץ', ובאליפות ארצות הברית הפסיד בשמינית הגמר לדייגו שוורצמן. בטורניר שאנגחאי מאסטרס, הפסיד בגמר לדנייל מדבדב, לאחר שברבע הגמר גבר על רוג'ר פדרר. בטורניר גמר ה-ATP, השיג ניצחונות בשלב הבתים על דנייל מדבדב ועל רפאל נדאל, ובחצי הגמר הפסיד לדומיניק תים.

בשנת 2020, הגיע לראשונה בקריירה, לגמר טורניר גראנד סלאם באליפות ארצות הברית הפתוחה, והפסיד לדומיניק תים בחמש מערכות. באליפות אוסטרליה הפתוחה 2020 הגיע לחצי הגמר, הישג השיא שלו בטורנירי גראד סלאם, בטרם הודח בידי דומיניק תים.

ב-2021 זכה באליפות מדריד הפתוחה לאחר שגבר בדרך על רפאל נדאל, דומיניק תים ומתאו ברטיני. ביוני 2021, העפיל לראשונה לחצי גמר אליפות צרפת הפתוחה 2021.

ביולי 2021, זכה במדליית זהב בטורניר הטניס באולימפיאדת טוקיו 2020, כשניצח את קארן חצ'אנוב הרוסי (25) בשתי מערכות 3:6, 1:6. בדרך לתואר, הוא הדיח את המדורג ראשון נובאק ג'וקוביץ', בחצי הגמר. זברב הפך לטניסאי הראשון בגרמניה שזוכה בזהב, שנים אחרי ששטפי גראף עשתה זאת באולימפיאדת סיאול 1988.

באוגוסט 2021 זכה בטורניר סינסינטי.

ב 21 בנובמבר 2021 זכה בגמר סבב ה-Atp במאסטרס טורינו שבאיטליה. גבר בחצי הגמר על נובאק ג'וקוביץ' ובגמר ניצח את דנייל מדבדב.

ב 3 ביוני 2022 הגיע לחצי גמר אליפות צרפת הפתוחה, אולם נפצע במהלך המערכה השנייה במשחק חצי הגמר מול רפאל נדאל ונאלץ לפרוש מהתחרות.

קישורים חיצוניים
----------------

ויקישיתוף מדיה וקבצים בנושא **אלכסנדר זברב** בוויקישיתוף
* 

* אלכסנדר זברב, ברשת החברתית אקס (טוויטר)

* אלכסנדר זברב, ברשת החברתית אינסטגרם

* אלכסנדר זברב, באתר olympedia.org

* אלכסנדר זברב, באתר ה-ATP

* אלכסנדר זברב, באתר ה-ITF

* אלכסנדר זברב, באתר גביע דייוויס
* סער גיט, כוכב רשת: הכירו את אלכסנדר זברב, באתר ynet, 24 במרץ 2016
* אתר למנויים בלבד  נדב צנציפר, אלכסנדר הגדול, באתר "ידיעות אחרונות", 26 במאי 2017
* אתר למנויים בלבד ניק פאצ'לי, הניו יורק טיימס, בענף שבו הותיקים שולטים, הילד אלכסנדר זברב מכוון לגמר אליפות ארצות הברית, באתר הארץ, 30 באוגוסט 2017

הערות שוליים
------------

1. 1 2  טניס בטוקיו: אלכסנדר זברב זכה במדליית זהב, באתר ynet, 1 באוגוסט 2021
2. ↑  פז חסדאי‏, כשאורות הבמה כבים: על העדויות המטרידות נגד סשה זברב, באתר וואלה!‏, 7 בנובמבר 2020
3. ↑  ב-ATP יפתחו בחקירה נגד זברב: "מגנים כל סוג של אלימות", באתר ynet, 4 באוקטובר 2021
4. ↑  אתר למנויים בלבד אמיר ענבר, ב-ATP לא יודעים האם אלכסנדר זברב התעלל בחברתו. טוב, לפחות הם חקרו, באתר הארץ, 5 בפברואר 2023
5. ↑  , Twitter
6. ↑  ‏ציציפאס יפגוש את זברב בחצי הגמר הרולאן גארוס, באתר ספורט1, 8 ביוני 2021

|  |
| --- |
| **עשרת הטניסאים בעלי הדירוג הגבוה ביותר בהתאחדות הטניסאים המקצוענים** נכון ל-9 באוקטובר 2023 |
| 

|  |  |  |  |  |
| --- | --- | --- | --- | --- |
| 1. סרביהסרביה נובאק ג'וקוביץ'
6. יווןיוון סטפנוס ציציפס | 2. ספרדספרד קרלוס אלקרס
7. גרמניהגרמניה אלכסנדר זברב | 3. רוסיהרוסיה דנייל מדבדב
8. דנמרקדנמרק הולגר רונה | 4. איטליהאיטליה יאניק סינר
9. ארצות הבריתארצות הברית טיילור פריץ | 5. רוסיהרוסיה אנדריי רובליוב
10.נורווגיהנורווגיה קספר רוד |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1171721226
* VIAF: 3163154329458726970002
* WorldCat (עם VIAF): 3163154329458726970002

 |